stanford-oval/wikipedia huggingface dataset:
משחקי מלחמה (אבטחת מידע)

משחקי מלחמה (באנגלית: Wargame) הם אתגרים במרחב הקיברנטי, שבו המתחרים צריכים לנצל פגיעויות ביישומים שונים או להגן מפניה ולמנוע גישה לא מורשית למערכות המחשב.
משחקי המלחמה מסייעים לארגונים לשפר את תוכנית התגובה לאירועי סייבר ומשמשים תרגיל לזיהוי פערים בתוכנית ההתאוששות מפני אסון ובנוסף מאפשר למשתתפים בו ללמוד יסודות הגנה ותקיפה שלא חווה בעבר.
משחקי המלחמה מורכבים מאתגרים שונים שנפוצים בתחום ונכונים לאיומים הניצבים בפני המתחרים באותה העת:
דיוג
הזרקת קוד
הנדסה הפוכה
הנדסה חברתית
התקפת מניעת שירות
זיהוי פלילי דיגיטלי
ציד איומי סייבר
טכניקות התחמקות
זיהוי ותגובה לאירועי סייבר
פיצוח סיסמאות
משחקי מלחמה בעולם

מטה הסייבר של נאט"ו עורך אתגר שנתי הנקרא לוק שילד (Locking Shields), בו משתתפים מומחי סייבר מיחידות שונות, מפתחים מיומנויות תקיפה והגנה, מתאמנים בזמן אמת ומשתתפים בדיונים שונים.
הערות שוליים

↑  מתקפות סייבר, משחקי מלחמה וטכנולוגיות למניעת פיגועי טרור
↑  Steve Ranger, Cybersecurity: This giant wargame is preparing for the next big election hack, ZDNet (באנגלית)
↑  NATO team tackles cyber-crisis exercise in Estonia, www.aa.com.tr
↑  יוסי גורביץ, משחקי מלחמה: נאט"ו נערכת להתקפת סייבר, באתר כלכליסט, 6 בספטמבר 2016
יערה שפירא

| --- | --- |

 לידה:  23 באוקטובר 1995 (בת 29) תל אביב
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-2013
 עיסוק:  עיתונאית, כתבת
 תחום סיקור:  איכות סביבה ובריאות 2013–2017  ירושלים 2017-2019  כנסת 2019–הווה
 קישורים חיצוניים
 פייסבוק:  yaara.shapira.1
 טוויטר (X):  yaara_shapira
יערה שפירא (נולדה ב-23 באוקטובר 1995) היא עיתונאית ישראלית המשמשת כתבת תאגיד השידור הישראלי בכנסת.
ביוגרפיה

שפירא נולדה בתל אביב, בתם של פרופסור רון שפירא וד"ר קרן שפירא-אטינגר. במהלך לימודיה בתיכון עירוני ד', כיהנה כיו"ר ודוברת מועצת התלמידים והנוער הארצית במחוז תל אביב, שידרה ברשת א' והייתה כתבת פרילנסרית בידיעות תל אביב.
בשנת 2013 התגייסה לגלי צה"ל ושירתה ככתבת לענייני איכות הסביבה ובריאות. במהלך שירותה חשפה שפירא ב-2015 כי שר הבריאות ליצמן מקדם את העשרת מי הברז בכל הארץ בפלואור. הניסיון ספג ביקורת ציבורית, אך לימים ההחלטה התקבלה. ב-2016 חשפה את הסכסוך המתמשך בין בתי החולים הדסה ושערי צדק בירושלים על הטיפול בפצועים ה"מתוקשרים" מהפיגועים בגל הטרור, שלטענת חלק מהרופאים הוביל גם לפגיעה במטופלים. עם שחרורה בשנת 2016, זכתה בפרס מפקד גל"צ עבור תוכניתה "בארץ זרועה" שהציגה סיפורים של פליטים סורים. שפירא הקליטה את רוב הראיונות במרכז לפליטים בברלין כשהיא משתמשת בזהות בדויה.
בשנת 2016 שפירא החלה לעבוד בתאגיד השידור הישראלי ככתבת לענייני בריאות ולקחה חלק במחאות שסבבו את הקמת התאגיד.
בשנת 2017 מונתה לכתבת "כאן 11" בירושלים. בהיותה כתבת האזור, פרסמה ב-2018 תחקיר שמצא כי 54 תיקים של עבירות בנייה נעלמו מלשכתה של תמר נמרודי בבית משפט השלום בירושלים, ולפי התלונות עורכי דין גבו סכומי עתק כדי שהם ייגנזו. בעקבות הפרסום פתחה המשטרה בבדיקה. עוד פרסמה ב-2018 את ממצאי נתיחת גופתו של קאסם עבאסי, תושב ירושלים בן 17 שנהרג מירי כוח צה"ל סמוך למחסום פוקוס, שמגלים כי הוא נורה בגבו – בניגוד לטענת חיילי "נצח יהודה" כי ירו בו בעודו נוסע לכיוונם. חקירת מצ"ח נפתחה.
בשנת 2019 מונתה לכתבת "כאן" בכנסת. ב-2021 התעוררה סערה לאחר שפרסמה לקט התבטאויות עבר של מועמדת מפלגת העבודה בבחירות, אבתיסאם מראענה, ובהן פוסט שכתבה על כך שנהנתה לא לעמוד בצפירת יום השואה והתייחסות לעזה כ"גטו". הפרסום ספג ביקורת של עיתונאים ואנשי שמאל שחשבו שהוא בלתי-ראוי. בעקבותיו, פסלה ועדת הבחירות את מראענה מלהתמודד, אך בית המשפט העליון הפך את ההחלטה והיא נבחרה לחברת הכנסת ה-24.
בשנת 2023 פרסמה הקלטה שבה נשמע הנשיא לשעבר ראובן ריבלין מספר כי בזמן שתיווך בשיחות להקמת הממשלה ה-35, ממשלת החילופים נתניהו-גנץ, הזהיר את יו"ר המחנה הממלכתי בני גנץ כי נתניהו לא יקיים את ההסכם. במהלך מלחמת חרבות ברזל פרסמה לקט הקלטות של ראש הממשלה נתניהו מהשנים והחודשים שקדמו למלחמה, שבהן נשמע כשהוא מעריך כי חמאס מורתע ולא יפעל נגד ישראל.
בין השנים 2021 ל-2023 הגישה את התוכנית "הכל פוליטי" בכאן11 במוצאי שבת. כשהתוכנית ירדה מהמסך, עברה להגיש את מהדורת סיכום השבוע של "מהדורת חמש" בימי שישי. שפירא משמשת מגישה מחליפה בתוכניות "הבוקר הזה", "עצם העניין", "בחצי היום", "סדר יום" ו"קלמן ליברמן" ברשת ב'.
שפירא היא דוקטורנטית בחוג למדע המדינה באוניברסיטת תל אביב, החוקרת כלכלה פוליטית. בוגרת התואר בתוכנית המצטיינים בפילוסופיה, כלכלה ומדע המדינה באוניברסיטת תל אביב. משמשת מרצה בחוג לתקשורת באוניברסיטת אריאל.
שפירא נשואה לרועי בהרד, בנו של פרופ' אייל בהרד. הם מתגוררים בירושלים.
הערות שוליים

↑   דוברת מועצת התלמידים והנוער הארצית יערה שפירא בראיון על ביטול המיקוד למבחני בגרות, סרטון  באתר יוטיוב (אורך: 3:21)
↑  ריאיון בלי מדים עם יערה שפירא, באתר כאן בלוג, ‏9 באוגוסט 2016
↑   פרס מפקד גלצ תשע"ו: בארץ זרועה - יערה שפירא בעקבות הפליטים בגרמניה, סרטון  באתר יוטיוב (אורך: 3:06)
↑   נתי טוקר, עוד שני גל"צניקים בדרך לתאגיד השידור החדש, באתר TheMarker‏, 6 ביוני 2016
↑  איתמר ב"ז, חזון נתניהו, באתר העין השביעית, 2 באפריל 2017
↑  בעקבות חשיפת כאן חדשות: המשטרה תבדוק את היעלמות התיקים מלשכת השופטת, באתר כאן-תאגיד השידור הישראלי
↑  חקירת הירי במחסום פוקוס: קאסם עבאסי, תושב מזרח ירושלים, נורה בגבו, באתר כאן-תאגיד השידור הישראלי
↑  "עזה - גטו תחת כיבוש אכזרי": האמירות השנויות במחלוקת של מועמדת העבודה לכנסת, באתר כאן-תאגיד השידור הישראלי
↑  פוסטים שנויים במחלוקת של המועמדת הערבייה, העיתונאים מהשמאל תמכו "עמדה לגיטימית", באתר אייס, 2 בפברואר 2021
↑  ריבלין טוען כי הזהיר את גנץ - "נתניהו לא יקיים אף הבטחה", באתר מעריב אונליין, 15 במאי 2023
↑  יערה שפירא, תפיסה של שנים: המדיניות של נתניהו מול חמאס | ההקלטות של רה"מ, באתר כאן – תאגיד השידור הישראלי, 26 באוקטובר 2023
↑  בשמלה לבנה ובלי מיקרופון: העיתונאית הבכירה התחתנה מתחת לרדאר, באתר כיפה, ‏2024-07-16
חולדת נפץ

חולדת נפץ (באנגלית: Explosive rat)‏, הידועה גם כפצצת חולדה (Rat bomb)‏, הייתה כלי נשק שפותח על ידי מנהלת המבצעים המיוחדים הבריטית (SOE) במלחמת העולם השנייה לשימוש נגד גרמניה. את פגרי החולדות היו ממלאים בחומרי נפץ פלסטיים ומפזרים ליד חדרי הדוד הגרמניים, בתקווה כי הגרמנים יפנו את הפגרים בשריפה, שתוביל לפיצוץ הדוד.
מעולם לא נעשה שימוש מבצעי בחולדות הנפץ מכיוון שהמשלוח הראשון שלהם יורט על ידי הגרמנים; עם זאת, המשאבים שהוקדשו על ידי הגרמנים לאיתור חולדות נפץ נוספות נחשבו על ידי ה-SOE כהצלחה.
התפתחות

במהלך מלחמת העולם השנייה, רכשה מנהלת המבצעים המיוחדים הבריטית כמאה מכרסמים לניסויים רפואיים. המכרסמים הומתו וחומר נפץ פלסטי נתפר לגופם.
הרעיון, שפותח בשנת 1941, היה שכאשר החולדה המתה תתגלה בחדר הדוד של קטר רכבת, מפעל, תחנת כוח, או מתקן דומה, המסיק שמטפל בדוד ישליך את הגופה לתוך הכבשן, ויגרום לה להתפוצץ. חולדה יכולה אמנם להכיל רק כמות קטנה של חומר נפץ; עם זאת, ביחד עם חדירתו של דוד אדים בלחץ גבוה הפיצוץ היה יכול להוביל לפיצוץ חדר הדוד. ניתן היה להציב פצצת חולדה גם עם פתיל השהיה.
היסטוריה מבצעית

המשלוח הראשון של הפגרים יורט על ידי הגרמנים, וה-SOE הזניחו את תוכניתם. הגרמנים הציגו את החולדות בבתי הספר הצבאיים הבכירים וערכו חיפושים אחר חולדות מתפוצצות נוספות. ארגון ה-SOE סיכם: "הצרה שנגרמה להם הייתה עבורנו הצלחה גדולה בהרבה מאשר אם היינו משתמשים בחולדות בפועל."
ראו גם

פצצת עטלף
כלב נגד טנקים
בעלי חיים בשימוש צבאי
הערות שוליים

1 2  Stephen Bull (1 October 2009). Special Ops, 1939–1945: A Manual of Covert Warfare and Training. MBI Publishing Company. p. 160. ISBN 978-0-7603-3751-6. Retrieved 24 July 2012.
↑  Military History Matters, Back to the Drawing Board — EXPLODING RATS!, Military History Matters, ‏2012-02-15 (באנגלית)
1 2 3  Norton-Taylor, Richard (1999-10-27). "How exploding rats went down a bomb - and helped British boffins win the second world war". The Guardian (באנגלית בריטית). ISSN 0261-3077. נבדק ב-2019-09-02.
↑  BBC - History - World Wars: British Special Operations Executive (SOE): Tools and Gadgets Gallery, www.bbc.co.uk (באנגלית)
↑  Ian Carter, Railways and Culture in Britain: The Epitome of Modernity, Manchester University Press, 2001, עמ' 233. (באנגלית)
↑  Military History Matters, Back to the Drawing Board — EXPLODING RATS!, Military History Matters, ‏2012-02-15 (באנגלית)
מינהל המודיעין הכללי של ירדן

| --- | --- |

 מידע כללי
 מדינה:  ירדן
 תאריך הקמה:  1964
 סוכנות קודמת:  מחלקת החקירות הכללית
 מנהל:  גנרל אחמד חוסייני
 מטה מרכזי:  עמאן 
 תקציב:  חסוי
 www.gid.gov.jo
 קואורדינטות:  31°58′09″N 35°49′36″E﻿ / ﻿31.969164°N 35.826545°E﻿ / 31.969164; 35.826545
 he
 
מינהל המודיעין הכללי של ירדן (בערבית: دائرة المخابرات العامة; בתעתיק מדויק: דאאִ'
רת אלמֻח'אבראת אלעאמה) היא סוכנות הביון הממשלתית של הממלכה הירדנית ההאשמית, שהוקמה ב-1964 כיורשת למחלקת החקירות הכללית, אשר היה גוף לסיכול ריגול והכיל מחלקת מודיעין. מנהל הארגון, ראש המודיעין הירדני, הוא פייסל אל-שובאכּי, שמונה למנהל המודיעין הכללי באוקטובר 2011, כמחליפו של מוחמד א-רקאד.
היסטוריה

מ-1952 עד 1964 פעלה מחלקת החקירות הכללית (دائرة المباحث العامة) כסוכנות הביון הירדנית. ראש הארגון מתמנה על פי צו מלכותי, כך למשל הגנרל מוחמד א-רקאד מונה לתפקיד על ידי המלך, עבדאללה השני, בינואר 2008 לאחר שהחליף את מוחמד א-ד'הבי. ראש הארגון הראשון, מ-1952 עד 1962, היה הגנרל מוחמד אל-כילאני.
עקב המחאות ההמוניות מלך ירדן פיזר את הקבינט בראשותו של מערוף אל-בח'ית ופיטר את ראש המודיעין מוחמד א-ראקד, תוך שהוא ממנה במקומו את פייסל אל-שובאכּי, לשעבר שגריר ירדן במרוקו.
ב-2021 דווח בעיתון "א-ראי" שיוצא לאור בממלכה כי המודיעין הירדני עצר ארבעה פעילי דאעש שתכננו לפגוע בחיילי צה"ל שמוצבים בסמוך לגבול עם ירדן. לפי הדיווח, ארבעת חברי החוליה תכננו להתעמת עם חיילי משמר הגבול הירדני ומשם להתקדם לעבר חיילי צה"ל ולהרוג אותם.
הערות שוליים

↑  Jordan's king dismisses prime minister and cabinet, CNN
↑  ליאור בן ארי, האויב המר מהעבר שיירט כטב"מים מאיראן | הסיפור של צבא ירדן, באתר ynet, 22 ביוני 2024
ערך זה הוא קצרמרבנושא ירדן. אתם מוזמנים לתרום לוויקיפדיה ו.
סוכנות הביון הלאומית (תאילנד)

| --- | --- |

מטה הסוכנות בארמון פרוסקאבן, בנגקוק
 Determination, devotion, discipline, sacrifice and dedicated to the nation and the people
 מידע כללי
 מדינה:  תאילנד תאילנד
 משרד אחראי:  משרד ראש הממשלה
 סוכנות אם:  ממשלת תאילנד
 תאריך הקמה:  1 בינואר 1954
 מטה מרכזי:  ארמון פרוסקאבן, בנגקוק, תאילנד
 תקציב:  717.8 מיליון באהט
 
סוכנות הביון הלאומית (สํานักข่าวกรองเเห่งชาติ) היא סוכנות ממשלתית של תאילנד לסיכול ריגול המודיעין ולביטחון. הסוכנות פועלת בכפוף למשרד ראש הממשלה (OPM). המטה נמצא בארמון פרוסקאבן, בנגקוק.
היסטוריה

הממשלה הקימה את המחלקה למודיעין מינהלי תחת הקבינט של תאילנד ב-1 בינואר 1954. ב-2 בדצמבר 1959 המחלקה שינתה את שמה למחלקת הביון המרכזית ואז שינתה שוב את שמה, הפעם לסוכנות הביון הלאומית בתקופת ממשלתו של ראש הממשלה פרם טינסולנונדה.
ב-1985 נחקק בתאילנד "חוק המודיעין הלאומי", ולפי סוכנות הביון הלאומית נעשתה לסוכנות העיקרית בתאילנד בתחום זה בתאילנד. אם כי עד 2016 הסוכנות עדיין התקשתה לפעול בחופשיות מול סוכנויות המודיעין הצבאיות של המדינה. ב-2017, נרקמה תוכנית לאחד את כלל גופי הביון לכדי סוכנות מודיעין אחת, אך התוכניות לא יושמו.
הערות שוליים

↑  Thailand's Budget in Brief Fiscal Year 2019 (Revised ed.). Bangkok: Bureau of the Budget (Thailand). 2018. p. 83. אורכב מ-המקור ב-2018-09-28. נבדק ב-8 באוקטובר 2018. {{cite book}}:  (עזרה)
↑   บทความเรื่อง: การประชาสัมพันธ์ข่าวของสํานัก - กรมประชาสัมพันธ์
↑   จับตาสแกนลายพราง: ‘สำนักข่าวกรองแห่งชาติ’ หน่วยงานข่าวกรองของ ‘พลเรือน’
↑  "National Intelligence Act" (PDF). Office of the Council of State. אורכב מ-המקור (Unofficial translation) ב-2018-07-14. נבדק ב-14 ביולי 2018. {{cite web}}:  (עזרה)
↑  Chongkittavorn, Kavi (11 בינואר 2016). "Thai intelligence agencies need a revamp" (Opinion). The Nation. נבדק ב-14 ביולי 2018. {{cite news}}:  (עזרה)
↑  "Thailand To Consolidate Work of 27 Intelligence Agencies". Defenseworld.net. 2017-07-13. נבדק ב-8 באוקטובר 2018. {{cite news}}:  (עזרה)
המינהל הראשי לאבטחת הסדר הציבורי

| --- | --- |
סמל המינהל
 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  משרד הפנים
 סוכנות בת:  שירות הסיור המינהל לארגון הבטחת החוק והסדר ברחובות ובמרחב הציבורי המינהל לארגון הבטחת הסדר הציבורי במהלך אירועים ציבוריים והמוניים
 תאריך הקמה:  2 בספטמבר 1923 
 אתר רשמי
 
המינהל הראשי לאבטחת הסדר הציבורי, רשמית המינהל הראשי לאבטחת הסדר הציבורי ותיאום עם ארגוני הרשות המבצעת של מחוזות הפדרציה הרוסית (ברוסית: Главное управление по обеспечению охраны общественного порядка и координации взаимодействия с органами исполнительной власти субъектов Российской Федерации; לשעבר המחלקה להגנה על הסדר הציבורי של משרד הפנים של רוסיה, Департамент охраны общественного порядка МВД России) היא מחלקה מבנית של המנגנון המרכזי במשרד הפנים של רוסיה.
המינהל אחראי לפיתוח ויישום מדיניות בתחום הסדר והביטחון הציבורי, רגולציה משפטית בתחום זה וניהול ארגוני ומתודולוגי של מחלקות המשטרה במחוזות הפדרציה הרוסית. שוטרי מקוף וסיור כפופים למחלקה זו המהווה את מחלקת הסיור של משטרת רוסיה.
שמות קודמים

מינהל המיליציה הראשי (Главное управление милиции Министерства охраны общественного порядка СССР), משנת 1966;
מינהל השירותים האדמיניסטרטיביים (Управление административной службы МВД СССР) והמינהל הראשי לאבטחת הסדר הציבורי, משנת 1969;
המינהל הראשי לאבטחת הסדר הציבורי (Главное управление охраны общественного порядка МВД СССР, Главное управление обеспечения общественного порядка МВД РСФСР), 1993–1990;
המינהל הראשי לאבטחת הסדר הציבורי (Главное управление обеспечения общественного порядка МВД России), 1993;
שירות ביטחון הציבור (СОБ МВД России), 2001;
המחלקה לאבטחת הסדר הציבורי (Департамент охраны общественного порядка МВД России), 2004;
מבנה

המינהל כולל:
מחלקת ניתוח ופיתוח החלטות אסטרטגיות להבטחת הגנת הסדר הציבורי;
מחלקת ארגון ותיאום פעילויות בתחום הגנת הסדר הציבורי;
מחלקת ארגון תשאולים;
מינהל רישוי
למחלקה יש מרכז להנפקת אישורים (רישיונות) של משרד הפנים של הפדרציה הרוסית, דרכו ניתנים רישיונות נהיגה. המחלקה מארגנת פעולות מניעה פדרליות ובין-אזוריות למניעה ודיכוי עבירות, שולטת בהוצאת והנפקת רישיונות רכב (בעבר הנפיקה רישיונות נשק, אך מאז 2016 אלו תפקידיו של המשמר הלאומי), בוחנת בקשות וערעורים מגופים משפטיים ואנשים פרטיים. הכיוון החשוב ביותר בעבודת המחלקה הוא החייאת המערכת הממלכתית למניעת עבירות. המשרד הכין טיוטת חוק פדרלית מקבילה, שעוברת הליכי תיאום בין המחלקות, במסגרת הרפורמה המשטרתית.
היסטוריה

נתונים על גיבוש גוף מרכזי לשמירה על הסדר הציבורי ניתן למצוא במסמכים היסטוריים עוד מימי רוס של קייב. אנשי חיל, שנקראו דרוז'יניקי, פעלו בהוראת הנסיכים ועסקו במאבק בפשיעה בשטחי הנסיכות.
ב-30 באפריל 1649 הצאר אלכסיי מיכאילוביץ' חתם על צו שהורה להקים שירות כיבוי אש והונחו היסודות והעקרונות לשמירה על הסדר הציבורי.
לאחר הרפורמות שיזם פיוטר הראשון, הוקמה המשטרה. כוח משטרה סדיר הופיע בערים, שהיה אחראי על סיור ברחובות ושמירה על מקומות ציבוריים אחרים. הגדול שבגופים אלה היה משטרת סנקט פטרבורג ובדמותה הוקמו משטרות בערים הגדולות כמו משטרת מוסקבה, משטרת קייב, משטרת חרקוב, משטרת אודסה, משטרת ורשה ואחרות.
שלטונו של אלכסנדר הראשון יכול להיחשב בעידן חדש כמי שהביא לפיתוח משמעותי של שירותי אכיפת החוק ברוסיה. כך, ב-8 בספטמבר 1802 הוציא מניפסט על הקמת משרדי ממשלה, כולל משרד הפנים.
בשנת 1804, בהוראת שר הפנים ויקטור קוצ'וביי, הוצג החלק העיקרי של המשטרה ותפקידיו הרשמיים שכללו אימוץ "תקנת השמירה הפנימית" מיולי 1811 ונקבע שתפקידיה יכללו: לכידת גנבים, מרדף ומאבק בשודדים, דיכוי אי-ציות והתפרעויות, לכידת עבריינים נמלטים, שמירה על הסדר בירידים ובפסטיבלים. לראשונה מושג "שירות הדואר המשטרתי" הוכנס לתקנות המשטרה שאושרו בשנת 1838. בתקופה זו עלה מספר תאי המשטרה בערים רבות באימפריה.
החוליה הביצועית העיקרית של המשטרה הייתה המחוז בראשותו של מפקח ראשי. הוא היה כפוף לקצין ופקיד שלמשרד הפנים. כולל מחלק נחלק למחוזות משנה, ובראשם אנשי משטרה, שומרי ערים ומאבטחים. בשנת 1917, לאחר מהפכת אוקטובר, חוסל משרד הפנים הקיסרי יחד עם מחלקת המשטרה של האימפריה.
ב-2 בספטמבר 1923, בהוראת הנ.ק.ו.ד. אושרה "הוראת מיליציונר המשמר", הקובעת הוראות כלליות על שירות השמירה ותפקידיו של שוטר המיליציה.
ראשי המחלקה > מאז 2001

ניקולאי פרשוטקין (אוקטובר 2000–ספטמבר 2001; 15 בפברואר 2005–24 בספטמבר 2007)
יורי דמידוב (2009–10 במרץ 2014)
יורי וליאייב (10 במרץ 2014–22 בספטמבר 2020)
לאוניד ודנוב (22 בספטמבר–25 בנובמבר 2020)
מיכאיל דווידוב (25 בנובמבר 2020–ואילך)
הערות שוליים

↑  "Структура министерства :: Общие данные". Сайт МВД РФ. web.archive.org. 2006-08-24. נבדק ב-2020-05-03.
↑  "История патрульно-постовой службы". МВД России. נבדק ב-2020-05-03. {{cite web}}: Check |url= value (עזרה)
תג משטרת הסיור
תא ביקורת של המשטרה הרוסית בימי הצאר.
השפלה הצפון-גרמנית

מפה פיזית של גרמניה. השפלה הצפון-גרמנית מתאימה ברובה למשטחים הירוקים הכהים צפונית להרים נמוכים בצבע בז'
השפלה הצפון-גרמנית (בגרמנית: Norddeutsches Tiefland) היא אחד האזורים הגאוגרפיים העיקריים של גרמניה. הוא החלק הגרמני של המישור הצפון-אירופי. האזור גובל בחופי הים הצפוני והים הבלטי מצפון, בהרי המרכז הגרמניים (die Mittelgebirge) מדרום, בהולנד ממערב ובפולין ממזרח.
במערב, הגבול הדרומי של השפלה הצפון-גרמנית נוצר על ידי גבעות סקסוניה התחתונה: במיוחד רכס יער טוטבורג, גבעות ויהן, גבעות וסר והבורדה הסקסונית התחתונה, המפרידים אותו חלקית מהאזור של המישור המכונה המישור הווסטפאלי. גם חלקים מהמסיב הרייני משמשים חלק מהגבול הדרומי של המישור: אייפל, ברגיסך לנד וסאוורלנד. במזרח, השפלה הצפון-גרמנית מתפשט מעבר להרי הרץ וקיפהאוזר דרומה יותר עד למדינה ההררית הסקסונית המרכזית ולמרגלות הרי עפר.
צורה ושטח

השפלה הצפון-גרמנית נוצרה בתקופת הפליסטוקן כתוצאה מהתקדמויות קרחוניות שונות של יריעות קרח סקנדינביות יבשתיות וכן מתהליכים גיאומורפולוגיים פריגלציאליים. השטח יכול להיחשב כחלק מהסחף הישן או הצעיר (Alt- או Jungmoräne), בהתאם לכך אם הוא נוצר על ידי יריעות הקרח של התקופה הקרחונית האחרונה, עידן הקרח וייכסל. תבליט השטח נע בין שטוח לגלי. הנקודות הנמוכות ביותר הן ביצות נמוכות ובריכות חוף ישנות בקצה רכס היבשה במערב שלזוויג-הולשטיין (ביצת וילסטר היא 3.5 מ' מתחת לפני הים) ובצפון-מערב סקסוניה התחתונה (פריפסום, 2.3 מ' מתחת לפני הים). הנקודות הגבוהות ביותר עשויות להתייחס כמורנות סופיות של קרחונים ויסלה והול (בהתאם לעידן הקרח שיצר אותן) - למשל, על ערבות פלמינג (200 מ' מעל פני הים) וגבעות הלפט (179 מ'). בעקבות עידני הקרח, ביצות מוגבהות מוזנות על ידי גשם נוצרו במערב ובצפון סקסוניה התחתונה בתקופות חמות של משקעים גבוהים (כפי שהושפעו מהתקופה החמה של ימי הביניים). ביצות אלה היו בעבר נפוצות, אך חלק ניכר משטח זה כעת יובש או הוחלף באופן אחר.
האזורים החופיים מורכבים מביצות ואגמים הולוקניים וביצות מחוברות לשטח סחף ישן וצעיר פליסטוקני בשלבים שונים של היווצרות ובליה. לאחר או במהלך נסיגת הקרחונים, חול הנושא רוח לעיתים קרובות יצר כרי דיונות, שנקבעו מאוחר יותר על ידי צמחייה. התערבות אנושית גרמה להופעת ערבות פתוחות כגון ערבות לינבורג, וצעדים כגון כריתת יערות והפלאגנהיב (הסרת הקרקע העליונה לשימוש כדשן במקום אחר) גרמו להתדרדרות נרחבת של הקרקע (פודזול). הקרקעות הפוריות ביותר הן הביצות הצעירות (Auen-Vegen) ואזורי הבורדה (בורדה הילדסהיים, בורדה מגדבורג, עם קרקעות לוס פוריות). ניתן למצוא כבול ביצה ברמה גבוהה בקרקעות העניות ביותר, למשל ב-Teufelsmoor. באזורי הלוס של המישור נמצאים אתרי ההתיישבות העתיקים ביותר בגרמניה (תרבות כלי החרס הליניאריים).
החלק הצפון-מזרחי של המישור (סחף צעיר) הוא גיאומורפולוגית נבדל ומכיל שפע של אגמים (למשל אגם מואריץ ברמת האגם של מקלנבורג) שהם שרידים של עידן הקרח האחרון. הקרחונים הנסוגים השאירו את הנוף הזה מאחור לפני כ-16,000 עד 13,000 שנה. לעומת זאת, המישורים היבשים של צפון-מערב גרמניה (סקסוניה התחתונה, מערב שלזוויג-הולשטיין ואזור בוכום של צפון הריין-וסטפאליה) בלויים ומיושרים יותר (סחף ישן) שכן הקרחונים הגדולים האחרונים כאן התרחשו לפני לפחות 130,000 שנה.
האזור מתנקז על ידי נהרות הזורמים צפונה לים הצפוני או לבלטי ונהרות המשניים לנהר הריין הזורם מערבה. הריין, האמס, הוסר, האלבה והאבל הם הנהרות החשובים ביותר המנקזים את השפלה הצפון-גרמנית לים הצפוני ויצרו יערות בשפלות ובקפלים שלהם, למשל שפרוולד ("יער שפרה"). רק שטח קטן מהשפלה הצפון-גרמנית נמצא בתחום אגן הניקוז של נהרות האודר והנייסה המנקזים לבלטי.
אקלים וצמחייה

חוף הים הצפוני והאזורים החופיים הסמוכים לאיים הפריזיים המזרחיים והצפוניים הפונים אליו מאופיינים באקלים ימי. מדרום לחוף, פס רחב של אקלים ימי ותת-ימי משתרע מהחוף המזרחי של שלזוויג-הולשטיין לשוליים המערביים של ההרי המרכזיים. בדרום מזרח ומזרח, האקלים הופך תת-יבשתי יותר ויותר: מאופיין בהבדלי טמפרטורה בין קיץ לחורף העולים בהדרגה הרחק מהשפעת המיזוג של האוקיינוס. מקומית, אקלים יבשתי יבש יותר ניתן למצוא בצל הגשם של הרץ וכמה אזורים קטנים יותר של גבהים כמו דראווהן ופלאמינג. מיקרו-אקלים מיוחדים מתרחשים בביצות וערבות, ולמשל באלטס לנד ליד המבורג, המאופיין בטמפרטורות מתונות יחסית לאורך כל השנה בשל קרבת הים הצפוני והנהר התחתון אלבה, המספק תנאים מצוינים לייצור פירות.
קומפלקסי צמחייה אזונליים של ביצות, יערות גדות, ביצות ומימי מים התפרשו במקור לאורך הנהרות אמס, וסר, אלבה, האבל ושפרה. ביצות מלח מובחנות, שטחי גאות ושפכים קיימים באופן קבוע באזור הגאות של חוף הים הצפוני. הצמחייה הטבעית של השפלה הצפון-גרמנית נחשבה ליער שנוצר בעיקר על ידי המין הדומיננטי, החוף האירופי (Fagetalia).
חשיבות צבאית

במהלך המלחמה הקרה, אם הייתה פורצת מלחמה בין נאט"ו לברית ורשה, אסטרטגים צבאיים של נאט"ו זיהו את השפלה הצפון-גרמנית כאזור שיכול היה לשמש לשניים משלושת מסלולי הפלישה העיקריים למערב אירופה על ידי כוחות ברית ורשה. האפשרות השלישית הייתה מסלול פער פולדה דרומה יותר. מסלולי השפלה הצפון-גרמנית נחשבו לאפשרויות הטובות ביותר להתקפה עבור צבא תוקף.
עם זאת, אפשרות פער פולדה נחשבה למסלול הפלישה הסביר ביותר בשל גישה קלה וקרובה למטרות טקטיות ואסטרטגיות החשובות לפלישה למערב אירופה. משתי אפשרויות הפלישה למישור הצפון-גרמני, המסלול הדרומי של ההתקפה, שהיה בעל ההזדמנויות האסטרטגיות הטובות יותר, היה מובל על ידי ארמיית ההלם השלישית הסובייטית. גאוגרפיית המישור, שהופכת אותו מתאים לפריסת תמרון משוריין וממוכן, הובילה לזיהויו כמסלול פלישה עיקרי למערב גרמניה. ההגנה על המישור הייתה באחריות קבוצת הצבא הצפונית של נאט"ו והכוח האווירי הטקטי השני של בעלות הברית, המורכב מכוחות גרמנים, הולנדים, בלגים, בריטים וכמה כוחות אמריקאים.
הערות שוליים

↑  Germany's Geography, web.archive.org, ‏2008-03-28
| --- | --- |
בקרת זהויות :  GND: 4075454-6 
ערפל בבוקר בפריזיה המזרחית
צירים אפשריים של התקפה של ברית ורשה דרך פער פולדה והמישורים הצפון-גרמניים על פי צבא ארצות הברית
צוריף

| --- | --- |

 טריטוריה:  הרשות הפלסטינית הרשות הפלסטינית
 נפה:  חברון
 אוכלוסייה:  ‏
  ‑ בעיירה:  17,196 (2017)
 קואורדינטות:  31°39′02″N 35°03′58″E﻿ / ﻿31.6505°N 35.066225°E﻿ / 31.6505; 35.066225 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) צוריף(למפת הרי ירושלים רגילה) צוריף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוריף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוריף  he tabBackground:;tabBorder:#aaa;defaultTab:0;
צוריף (בערבית: صوريف, הגייה: סוּרִ֫יף) היא עיירה פלסטינית בנפת חברון, במרחק 25 ק"מ צפונית-מערבית לחברון, סמוך לקו הירוק וחבל עדולם, בגובה של כ-560 מ' מעל פני הים.
בשנת 2017 התגוררו בעיירה 17,196 תושבים, כולם מוסלמים. רוב שטחה של העיירה (15 קילומטרים רבועים) משמש לחקלאות, כמו: זיתים, חיטה, וכוסמת.
מקור השם

על פי המסורת הערבית, הכפר היה קיים בימי הרומאים, והייתה בו מטבעת מטבעות, בשפה העתיקה: סריפא (בערבית: سريفا) והשם הנוכחי הוא שיבוש של מלה זו.
היסטוריה

לפי שיטות מסוימות במחקר, בתקופת בית שני שכן ליד צוריף של היום היישוב היהודי בית צור, שבו התקיים הקרב בין יהודה המכבי לליסיאס. (על אף שהשיטה המקובלת מזהה את בית צור עם ח'רבת טוביקה, כ-10 קילומטרים דרום מזרחית, לכיוון חלחול).
ב-1838 צוין שצוריף הוא כפר מוסלמי, הכפוף למחוז חברון.
החוקר הצרפתי ויקטור גרן ביקר בצוריף בשנת 1863, וכתב שחיים בו כ-700 תושבים. הוא ציין כי כל הבנייה בכפר חדשה פחות או יותר, למעט מספר בורות מים, בריכה אחת חצובה בסלע, ונציב עמוד.
בשנות ה-40 של המאה ה-20 הקים איברהים אבו דאיה, מראשי הכנופיות הערביות באזור חברון מחנה אימונים בשם "אל-ג'יהאד אל-מוקדס" לאימון כפריי האזור, ובדצמבר 1947 הגיע לכפר עבד אל-קאדר אל-חוסייני שהקים במקום מחנה אימונים. ליד צוריף התגלתה חוליית החוד של מחלקת הל"ה על ידי שתי נשים, שהשכימו עם בוקר ללקט זרדים להסקה. מששמע אבו דאיה את הדיווח, הפעיל חוליה שהזעיקה את יתר הכוחות הערבים. אירוע זה הוליד את השמועה אודות זקן ערבי שאנשי המחלקה חסו על חייו, ובכך גרמו למותם שלהם.[דרוש מקור]
בשנים 1995-1997 התארגנה במקום חוליית חמאס בפיקוד אברהים ע'נימאת שנודעה בשם "חוליית צוריף". החוליה הוציאה לפועל פיגועי ירי קטלניים רבים, חטפה ורצחה את החייל שרון אדרי, וביצעה את הפיגוע בקפה אפרופו.
תושבים

| 0 | 1 | 2 | 3 |
| --- | --- | --- | --- |
מפקדי אוכלוסין - צוריף
| שנה | תושבים | מקור | הערות |
| 1922 | 1,265 |  |  |
| 1931 | 1,640 |  | התגוררו ב-344 בתים |
| 1945 | 2,190 |  |  |
| 1961 | 2,827 |  |  |
| 1967 | 2,998 |  |  |
| 1982 | 3,000 |  |  |
| 1992 | 5,600 |  |  |
| 1997 | 9,667 |  |  |
| 2005 | 12,992 |  |  |
| 2007 | 13,824 |  |  |
| 2015 | 17,535 |  |  |